text: [{"text_idx": "#000000", "text": "Bulchiinsi Magaalaa Sulultaa weerara lafaa amantaa dawoo godhachuun raawwatamu irratti tarkaanfii malu kan fudhatu ta\u2019uu ibse. Magaalichatti weerarri lafaa maqaa mana Amantaa Ortodoksiitiin raawwatamu itti fufee jiraachuu kan ibse bulchiinsi magaalichaa gocha kana hatattamaan dhaabsisuuf tarkaanfii malu ni fudhanna, guyyoota muraasa keessatti manneen bifa kanaan ijaaraman kaasuufis koree hundeessinee hojiitti seenneerra jedhe. Weerara lafaa maqaa ..."}, {"text_idx": "#000001", "text": "Bulchiinsi Magaalaa Sulultaa weerara lafaa amantaa dawoo godhachuun raawwatamu irratti tarkaanfii malu kan fudhatu ta\u2019uu ibse."}, {"text_idx": "#000002", "text": "Magaalichatti weerarri lafaa maqaa mana Amantaa Ortodoksiitiin raawwatamu itti fufee jiraachuu kan ibse bulchiinsi magaalichaa gocha kana hatattamaan dhaabsisuuf tarkaanfii malu ni fudhanna, guyyoota muraasa keessatti manneen bifa kanaan ijaaraman kaasuufis koree hundeessinee hojiitti seenneerra jedhe."}, {"text_idx": "#000006", "text": "Gochichi ijaarsa seeraan alaa qofa miti, Bataskaana bifa kanaan ijaaran sababa godhachuun qubiinsa seeraan alaa lafa mootummaa fi ummataa irratti bifa qindaa\u2019een raawwatamudha jedhu Obbo Xilaahun."}, {"text_idx": "#000007", "text": "Gareen kun magaalaa Sulultaa keessa qofaa bakka sadiitti lafa bal\u2019aa hanga Hektaara 3 ta\u2019u seeraan ala weeraree jiraachuu ibsuun, ijaarsi kun halkaniin kan raawwatamu ta\u2019uun dursinee to\u2019achuu nu danqeera jedhu."}, {"text_idx": "#000008", "text": "Ijaarsota seeraan alaa bifa weerara lafaatiin raawwatamaa jiran kana irratti guyyoota muraasa keessatti guutuutti tarkaanfii fudhanna; gochicha guutuutti dhaabsisuun garuu tumsa hawaasaa gaafata jedhu."}, {"text_idx": "#000010", "text": "Gareen Finxaaleyyii Amaaraa bifa qindaa\u2019een socho\u2019an kanaan duras mana amantaa Ortodoksii akka golgaatti fayyadamuun \u201cTaabotatu bu\u2019e, Taabotatu lafa keessaa argame, Xabalatu bahe\u201d jechuun magaalota Galaan, Koyyee Faccee fi bakkoota garaagaraatti weerara lafaa raawwataa turuun ni yaadatama."}, {"text_idx": "#000011", "text": "Gochichi adeemsa qaanfachiisaa kabaja mana amantichaa hir\u2019isu ta\u2019uu Manni Lubummaa Oromiyaa kanaan dura ibsuun waan yaadatamudha."}]